बेजों लोगोसे बि.टि.आर. गोरोबथाया 9 दान बारलांबायब्लाबो दासिम बेनि जेबो मावफुंजायाखै। बेनि थाखायनो दिनै बारग’ एन.डि.एफ.बि. सोद्रोमाफोरनि थांना थानायनि राहाखौ दासिम खालामनानै होनो हायाखै। थारैनो बियो दुखुनि बाथ्रा। गुबुन फारसेथिं एन.डि.एफ.बि.(पि)नि सोद्रोमा होननानै एबसुआ सा 605 सोद्रोमाफोरनि थाखाय जिउराहा होनांगौ होननानै मिरु सोरखारनो मुं फारिलाइ गथायदोंमोन। बिटिआर गोरोबथानि सागानगिरि महरै एबसुनि मावथि सोद्रोमाफोराबो सोरखारनि खाबुखौ मोननांगौ। नाथाय एन.डि.एफ.बि.(पि)नि सोद्रोमा होननानै मुं होनो साननायासो लाजिथावना जादों। एबसुआ दिनै इउ.पि.पि.एल. दोलोजों थाफानानै, बेखौ लानानै राजखान्थि खालामनो नाजागासिनो होननानैबो बिथां बर’आ बुंबावो।